CELEX: 62010FN0085
Language: et
Date: 2010-09-23 00:00:00
Title: Kohtuasi F-85/10: 23. septembril 2010 esitatud hagi — AI versus Euroopa Kohus

15.1.2011   
            
            
               ET
            
            
               Euroopa Liidu Teataja
            
            
               C 13/39
            
         23. septembril 2010 esitatud hagi — AI versus Euroopa Kohus
   (Kohtuasi F-85/10)
   ()
   2011/C 13/77
   Kohtumenetluse keel: prantsuse
   
      Pooled
   
   
      Hageja: AI (esindaja: advokaat M. Erniquin)
   
      Kostja: Euroopa Liidu Kohus
   
      Hagi ese ja sisu
   
   Esiteks nõue tühistada sisekonkursi nr CJ 12/09 prantsuse keele testi tulemusi puudutavad konkursikomisjoni arutelud ja vajalikus ulatuses nimetatud konkursi edukalt läbinud isikutega sõlmitud lepingud ja nende isikute ametissenimetamised, ning teiseks nõue tühistada otsus jätta hageja ajutise teenistuja leping pikendamata ja hüvitada tekitatud kahju.
   
      Hageja nõuded
   
   
               —
            
            
               tühistada sisekonkursi nr CJ 12/09 prantsuse keele testi tulemusi puudutavad konkursikomisjoni arutelud;
            
         
               —
            
            
               tühistada vajalikus ulatuses nimetatud konkursi läbinud kaheksa kandidaadi ametissenimetamised;
            
         
               —
            
            
               teha teatavaks valiku tegemisel aluseks võetud hindamiskriteeriumid;
            
         
               —
            
            
               esimese võimalusena muuta hageja tähtajaline tööleping tähtajatuks töölepinguks ning seega tühistada otsus jätta tema 2009. aasta jaanuaris sõlmitud ajutise teenistuja leping pikendamata ja ennistada ta ajutise teenistujana tööle; teise võimalusena tühistada otsus jätta tema 2009. jaanuaril sõlmitud ajutise teenistuja leping pikendamata ja seega ennistada ta ajutise teenistujana tööle;
            
         
               —
            
            
               sellest tulenevalt tunnustada tema õigust saada hüvitist, mille suurus vastab talle maksmisele kuulunud töötasu, kui kõnealust lepingut oleks pikendatud kuni jaanuarini 2010, ja talle tegelikult makstud tasude vahesummale, mida makstakse nimetatud kuupäevast alates kuni tema tegeliku ennistamiseni;
            
         
               —
            
            
               kohustada maksma talle töölepingu õigusvastase pikendamata jätmisega tekitatud mittevaralise kahju eest hüvitist, mille hinnanguline suurus on 100 000 eurot, kui hageja ennistatakse tööle, või 500 000 eurot, kui hageja tööle ennistamine ei ole võimalik;
            
         
               —
            
            
               mõista kohtukulud välja Euroopa Kohtult.